Untitled Document

<!--
body {
color:black;
}
.text1 {
font-family:'Times New Roman','Times','serif';
font-size:12px;
font-weight:bold;
text-decoration:none;
color:black;
}
.text3 {
font-family:'Times New Roman','Times','serif';
font-size:12px;
font-weight:bold;
font-style:italic;
text-decoration:underline;
color:black;
}
.text2 {
font-family:'Times New Roman','Times','serif';
font-size:12px;
text-decoration:none;
color:black;
}
.text5 {
font-family:'Times New Roman','Times','serif';
font-size:12px;
font-style:italic;
text-decoration:none;
color:black;
}
.para1 {
text-align:justify;
}
-->



Ple de les Corts Valencianes realitzat el dia 27 de
juny de 2007.
Comença la sessió a les 12 hores i 8 minuts.
Presideix la presidenta de les Corts Valencianes, senyora María
Milagrosa Martínez Navarro.
Sessió plenària
número 3.

Jurament o promesa del president de La Generalitat

La senyora presidenta:

S'obri la
sessió.

La senyora presidenta:

Punto primero del orden del día: juramento o
promesa del presidente de La Generalitat.

De acuerdo con los artículos 138 al 141 del
Reglamento de Les Corts, en la sesión realizada el día 25 de
junio de 2007, fue elegido presidente de La Generalitat, el ilustre
diputado señor Francisco Camps Ortiz.

Comunicada a su majestad el rey dicha elección,
por Real Decreto 860/2007, de 26 de junio, publicado en el Boletín Oficial del Estado
y en el Diari Oficial de la Comunitat Valenciana el día 27 de junio de 2007, ha sido nombrado
presidente de La Generalitat, el molt honorable senyor Francisco Camps Ortiz, de acuerdo con lo establecido en
los artículos 152.
1 de la Constitución, 27 del Estatuto de
autonomía de la Comunidad Valenciana y el artículo 3 de la
Ley del Consell.

De acuerdo con el artículo 138 del Reglamento
de Les Corts, corresponde realizar en la sesión de hoy el juramento
o promesa del presidente de La Generalitat y también la
proposición dirigida a Les Corts.

Ruego al molt honorable
senyor Francisco Camps Ortiz que se acerque
a esta presidencia para iniciar el acto de juramento o promesa.

El senyor Camps Ortiz:

Jo, Francisco Camps Ortiz,
jure que aitant com tindré el càrrec de president de La
Generalitat acataré la Constitució espanyola i
l'Estatut d'autonomia sense engany i guardaré fidelitat
a La Generalitat.
(Aplaudiments)

Proposició del president de La Generalitat a les
Corts Valencianes

La senyora presidenta:

Punto segundo del orden
del día: proposición del presidente de La Generalitat a Les
Corts.

Tiene la palabra, el molt
honorable senyor Francisco Camps Ortiz,
presidente de La Generalitat, para hacer la proposición sobre su
programa de gobierno.

El senyor president de La Generalitat:

Senyora presidenta.

Senyor ministre.

Senyories.

Emoció i devoció són les paraules
que millor definixen per a mi este moment.
Emoció per l'afecte
i el suport que he rebut dels meus conciutadans en les passades eleccions,
després de quatre anys al capdavant de la Generalitat valenciana.
Devoció per la nostra terra, les nostres tradicions, la nostra
cultura, la nostra història, les nostres possibilitats.

Ser president de La Generalitat és la
més enorme responsabilitat que a un valencià enamorat de la
seua gent li puga correspondre exercir.
Sí, enamorat de com som, de
com sentim, com volem, com treballem, com celebrem les nostres festes, com
entenem la nostra forma de ser espanyols.

Espanya té a la Comunitat Valenciana el millor
exemple de lleialtat i prosperitat que puga donar-se.
Sempre hem posat la
nostra riquesa a disposició de la resta dels nostres compatriotes,
la nostra riquesa econòmica, cultural i social.

Per això, hui que avancem amb peu ferm cap a
les regions més pròsperes d'Europa, té Espanya
en mosatros un dels espais dinàmics més potents sobre els
quals sustentar la modernitat i el creiximent futurs.
Per això,
és necessari que s'atenguen les justes demandes d'aigua,
finançament i inversions, perquè, a més, són
necessàries per al futur de tots.

Hui som cinc milions de ciutadans.
Una de les quatre
comunitats autònomes on viu la mitat de la població
espanyola.
I este pes específic -perquè ho és de
les persones-, ha de comptar -comptarà- en la
nostra acció de govern i en la nostra presència.

Alacant, Castelló i València, les tres
províncies de forma homogènia han creixcut en ocupació
i oportunitats.
A les tres províncies devem per igual el treball i
l'anhel del govern que presidiré, de la mateixa manera que ha
sigut la constant al llarg d'esta passada legislatura.
Tres
províncies dinàmiques, obertes, innovadores, cultes, amables,
plenes de ciutats i pobles lluminosos, industriosos, atractius, que en la
seua suma mantenen ferma tota la major expectativa per al nostre futur.

He tingut l'honor de recórrer totes les
comarques de la nostra comunitat.
De totes elles, em quede amb tot.
Adore
els municipis de l'interior, els seus paratges, els seus costums.
Admire les ciutats intermèdies, combinació perfecta de
progrés i arrelament.
Disfrute en els municipis del nostre litoral,
vitalistes i cosmopolites.
M'enorgullisc de les nostres grans
ciutats, compendi d'urbs modernes, europees i obertes.
Una gran
comunitat, un gran poble.
Per a mi, el millor.

Per això donaré el millor de mi mateix.
Per això exigiré a tots els que treballen amb mi que donen el
millor de si mateixos.
Donar-ho tot, sense límit, sense excuses.

La Comunitat Valenciana té un nou estatut.
En
realitat té el seu estatut, el que sempre havíem volgut i
anhelàvem.
Vullc, des d'ací, agrair als que van
treballar per la recuperació del nostre autogovern, als que ho van
desenrotllar en primera instància, als que en estes Corts van
consensuar les nostres primeres lleis.
Les primeres, 300 anys
després de l'abolició per decret dels nostres Furs.
El
que un decret va abolir, ho va portar amb més força la
llibertat, la democràcia i la nostra Constitució.
Antics
Furs, moderna Constitució, ambiciós Estatut que
desenrotllarem amb acord d'estes Corts fins a les seues
últimes conseqüències.

Sóc valencià, amb arrels paternes a
Poble Nou.
Això és el que vullc que siguem: un antic poble,
però sempre un poble nou.
Nou en persones, cada dia en som
més.
Han vingut famílies senceres amb la
il·lusió d'un futur millor a la nostra terra i ja
són valencians, i volen ser-ho per a sempre, perquè el que
s'assenta ací fa arrels sòlides, fructíferes.
Nou en idees necessàries per a progressar, créixer, guanyar
al temps.
Nou en reptes i ambicions.
Un poble nou que mira orgullós
el seu passat i, confiat el seu futur.
Els pobles orgullosos del seu passat
i confiats en el seu futur, viatgen per la història amb
força, amb vigor.

A esta cambra, a les Corts, al nostre parlament
autonòmic, li demane que resolguem les nostres diferències
ací, entre mosatros que podem.
Jo els oferisc diàleg i acords
possibles.
El consens és proximitat, la proximitat és la
força, la força és la resolució.
La
política està feta per a resoldre i resoldre significa
avançar.

Parlarem de les persones, i així del benestar,
de les oportunitats, de l'ocupació, de la sanitat, de
l'educació i de la vivenda.
Parlarem del nostre medi ambient,
del desenrotllament sostenible, dels recursos naturals, de les energies
renovables, en definitiva, del nostre territori i del nostre futur.

Parlarem de les nostres infraestructures i de la
nostra projecció al món, i de la investigació, i de la
innovació, de l'agricultura, de la indústria, del
turisme, tot això, com a base de la nostra prosperitat.

Parlarem del nostre pes polític a Espanya i a
Europa, fonamentals per a continuar demanant l'aigua que ens
correspon, el finançament d'acord amb la nostra
població i les exigències perquè les decisions de la
Unió ens siguen favorables.

Estic completament convençut que podem arribar
a acords, perquè l'èxit de la plena ocupació,
arribar a les regions més pròsperes d'Europa o
aconseguir que cada ciutadà veja atesa la seua necessitat, la seua
il·lusió o la seua demanda siga un èxit compartit,
siga l'èxit de tots.

Ací estem els diputats elegits en les passades
eleccions autonòmiques, junt amb representants de la societat
valenciana i espanyola, en esta presa de possessió, d'una
manera o d'una altra, tots ens estem comprometent amb el futur de la
nostra terra.

És més, estic convençut que tots
volem el millor.
Si tots volem el millor treballarem junts, val la pena.
Jo, junt amb el jurament que acabe de formalitzar, també em
compromet amb tots, a fer possible que tots aportem per
l'interés general, pel bé comú.

He donat al llarg d'estos anys tot.
Donaré al llarg dels pròxims anys tot.
I ho faré com
estos anys, amb lleialtat a la Comunitat Valenciana i a Espanya, al nostre
Estatut i a la nostra Constitució, al rei i, sobretot, amb lleialtat
al poble, al poble de què forme part.

Moltes gràcies.
(Aplaudiments)

La senyora presidenta:

Gracias, presidente.

És closa la sessió.
(La senyora presidenta colpeja amb la maceta)

(S'alça la sessió a les 12 hores i
23 minuts)